CELEX: 32009D0180
Language: fi
Date: 2009-03-11 00:00:00
Title: 2009/180/EY: Komission päätös, tehty 11 päivänä maaliskuuta 2009 , standardin EN 12312–9:2005 Lentokenttälaitteet – Erityisvaatimukset – Osa 9: Kontti- ja pallettilastaajat viitetietojen rajoitetusta julkaisemisesta Euroopan parlamentin ja neuvoston direktiivin 98/37/EY mukaisesti (tiedoksiannettu numerolla K(2009) 1551) (ETA:n kannalta merkityksellinen teksti)

12.3.2009   
            
            
               FI
            
            
               Euroopan unionin virallinen lehti
            
            
               L 67/85
            
         
      KOMISSION PÄÄTÖS,
   tehty 11 päivänä maaliskuuta 2009,
   standardin EN 12312–9:2005 ”Lentokenttälaitteet – Erityisvaatimukset – Osa 9: Kontti- ja pallettilastaajat” viitetietojen rajoitetusta julkaisemisesta Euroopan parlamentin ja neuvoston direktiivin 98/37/EY mukaisesti
   (tiedoksiannettu numerolla K(2009) 1551)
   (ETA:n kannalta merkityksellinen teksti)
   (2009/180/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon koneita koskevan jäsenvaltioiden lainsäädännön lähentämisestä 22 päivänä kesäkuuta 1998 annetun Euroopan parlamentin ja neuvoston direktiivin 98/37/EY (1) ja erityisesti sen 6 artiklan 1 kohdan,
   ottaa huomioon teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY (2) 5 artiklalla perustetun pysyvän komitean lausunnon,
   sekä katsoo seuraavaa:
   
               (1)
            
            
               Jos kansallinen standardi, jolla pannaan täytäntöön sellainen yhdenmukaistettu standardi, jonka viitetiedot on julkaistu Euroopan unionin virallisessa lehdessä, käsittää yhden tai useamman direktiivin 98/37/EY liitteessä I olevan olennaisen terveys- tai turvallisuusvaatimuksen, tämän standardin mukaiseksi rakennettua konetta on pidettävä asianomaisten olennaisten vaatimusten mukaisena.
            
         
               (2)
            
            
               Ranska esitti direktiivin 98/37/EY 6 artiklan 1 kohdan nojalla virallisen vastalauseen, joka koskee Euroopan standardointikomitean (CEN) 21 päivänä maaliskuuta 2005 hyväksymää standardia EN 12312–9:2005 ”Lentokenttälaitteet – Erityisvaatimukset – Osa 9: Kontti- ja pallettilastaajat”, jonka viitetiedot on julkaistu Euroopan unionin virallisessa lehdessä
                   (3).
            
         
               (3)
            
            
               Yksi merkittävimmistä lentokenttien kontti- ja pallettilastaajiin liittyvistä riskeistä on putoaminen lastaajan ollessa nostetussa asennossa tai muussa asennossa, johon käyttäjillä on pääsy rahtiovien käytön ja lastin käsittelyn aikana. Tämä riski on pystyttävä torjumaan tehokkaasti, ja samalla on otettava huomioon ilma-aluksen muoto ja vältettävä sen vahingoittamista.
            
         
               (4)
            
            
               Komissio on tarkastellut standardia EN 12312–9:2005 ja todennut, että se ei täytä direktiivin 98/37/EY liitteessä I olevan 1.5.15 kohdan liukastumis-, kompastumis- tai putoamisvaaraa koskevia olennaisia terveys- ja turvallisuusvaatimuksia kyseisessä liitteessä olevan 1.1.2 kohdan b alakohdassa tarkoitettujen turvallistamisen periaatteiden yhteydessä. Erityisesti on todettava, että standardin lausekkeessa 5.6 ”puristuminen, leikkautuminen ja putoaminen” ei eritellä sellaisten suojakeinojen valintaa, suunnittelua, sijoittamista ja rakentamista, joilla voidaan ehkäistä putoamisvaara kontti- ja pallettilastaajilta, vaan siinä ainoastaan viitataan standardin EN 1915–1:2001 yleisiin vaatimuksiin ”Lentokenttälaitteet – Yleiset vaatimukset – Osa 1: Turvallisuusvaatimukset”, jossa kuvataan erityyppisiä mahdollisia suojakeinoja.
            
         
               (5)
            
            
               Turvallisuuden ja oikeusvarmuuden takaamiseksi standardin EN 12312–9:2005 viitetietojen julkaisemista Euroopan unionin virallisessa lehdessä olisi täydennettävä asianmukaisella varoituksella.
            
         
               (6)
            
            
               Jäsenvaltioiden olisi lisättävä samanlainen varoitus kansallisiin standardeihinsa, joilla standardi EN 12312:-9:2005 saatetaan voimaan,
            
         ON TEHNYT TÄMÄN PÄÄTÖKSEN:
   1 artikla
   Julkaistaan standardin EN 12312–9:2005 ”Lentokenttälaitteet – Erityisvaatimukset – Osa 9: Kontti- ja pallettilastaajat” viitetiedot Euroopan unionin virallisessa lehdessä liitteen mukaisesti.
   2 artikla
   Julkaistessaan direktiivin 98/37/EY 5 artiklan 2 kohdan mukaisesti viitetiedot kansallisesta standardista, jolla yhdenmukaistettu standardi EN 12312–9:2005 saatetaan voimaan, jäsenvaltioiden on liitettävä tähän julkaisuun tämän päätöksen liitteen mukainen varoitus.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä maaliskuuta 2009.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 207, 23.7.1998, s. 1.
   
      (2)  EYVL L 204, 21.7.1998, s. 37.
   
      (3)  EUVL C 336, 31.12.2005, s. 12.
   
      LIITE
      Direktiivin 98/37/EY soveltamisalaan kuuluvien eurooppalaisten yhdenmukaistettujen standardien nimet ja numerot
      
                  ESO (1)
                  
               
               
                  Yhdenmukaistetun standardin viitenumero ja nimi
                  (ja viiteasiakirja)
               
               
                  Ensimmäinen julkaisu EYVL/EUVL
               
               
                  Korvattavan standardin viitenumero
               
               
                  Päivä, jona korvattavan standardin vaatimustenmukaisuusolettamus päättyy
                  (Huom 1)
               
            
                  CEN
               
               
                  EN 12312-9:2005
                  Lentokenttälaitteet – Erityisvaatimukset – Osa 9: Kontti- ja pallettilastaajat
               
               
                  31.12.2005
               
               
                  —
               
               
                   
               
            
                  
                              
                                 Varoitus:
                              
                           
                           
                              Tämä julkaisu ei koske standardin lauseketta 5.6, jonka soveltamisen ei katsota täyttävän direktiivin 98/37/EY liitteessä I olevan 1.5.15 kohdan olennaisia terveys- ja turvallisuusvaatimuksia kyseisen liitteen 1.1.2 kohdan b alakohdan vaatimuksen yhteydessä.
                           
                        
            
                  Huom. 1
               
               
                  Yleensä päivä, jolloin vaatimustenmukaisuusolettamus päättyy, on sama kuin eurooppalaisen standardointielimen asettama standardin kumoamispäivä (”dow”). Standardien käyttäjiä kuitenkin kehotetaan kiinnittämään huomiota siihen, että poikkeustapauksissa se voi olla jokin muukin päivä.
               
            Huom:
      
                  —
               
               
                  Tietoja standardien saatavuudesta saa joko Euroopan standardointielimiltä tai kansallisilta standardointilaitoksilta, joiden luettelo on Euroopan parlamentin ja neuvoston direktiivin 98/34/EY liitteenä.
               
            
                  —
               
               
                  Viitetietojen julkaiseminen Euroopan unionin virallisessa lehdessä ei tarkoita sitä, että standardit ovat saatavana kaikilla yhteisökielillä.
               
            Lisätietoja yhdenmukaistetuista standardeista saa internetosoitteesta:
      http://europa.eu.int/comm/enterprise/newapproach/standardization/harmstds/
      
         (1)  ESO: Eurooppalainen standardointielin:
      
                  —
               
               
                  CEN: rue de Stassart/de Stassartstraat 36, 1050 Bruxelles/Brussel, Belgique/België, tél./tel. + 32 25500811; fax + 32 25500819 (http://www.cen.eu).